Diari Oficial de la Generalitat Valenciana


Sumari del DOGV 7938, del 16-12-2016 (2016/9351)

RESOLUCIÓ d'11 de novembre de 2016, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada Associació de Professors Interins de Música i Arts Escèniques de la Comunitat Valenciana (APIMAE-CV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9351


Data del document
:   11-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de novembre de 2016, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada Associació de Professors Interins de Música i Arts Escèniques de la Comunitat Valenciana (APIMAE-CV). [2016/9351]  
Ha sigut admés el depòsit dels estatuts de l'organització sindical denominada Associació de Professors Interins de Música i Arts Escèniques de la Comunitat Valenciana (APIMAE-CV), perquè es comprova que reuneixen els requisits previstos en la Llei orgànica 11/1985, de 2 d'agost, de llibertat sindical (BOE de 08.08.1985), el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE de 20.06.2015), i l'Ordre 1/2016, de 19 de maig, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana (Diari Oficial de la Comunitat Valenciana de 26.05.2016).  
La sol·licitud va ser formulada per Ramón Jover Amorós, per mitjà d'un escrit amb entrada del dia 11 de gener de 2016. Observats defectes en la documentació presentada, se'n va requerir l'esmena, la qual es va portar a efecte el dia 20 d'octubre de 2016.  
Es recorda el que disposa l'article 3.f del Reial decret 416/2015, sobre la comunicació del número d'identificació fiscal de l'entitat, una vegada obtingut.  
D'acord amb l'article 14 del Reial decret 416/2015, l'entitat adquirirà personalitat jurídica i plena capacitat d'obrar transcorreguts vint dies hàbils des del depòsit dels seus estatuts o des que s'aporte la documentació que acredite l'esmena dels defectes assenyalats en el requeriment de l'oficina.  
Els estatuts i l'acta de constitució estan subscrits per: Ana M.ª Uroz Barreto, Águeda Francés Eguilaz, M.ª del Carme Puig Martínez i Ramón Ismael Jover Amorós.  
S'indica que en els estatuts consta com a domicili de l'entitat el carrer Sant Leandre, 24, 1r, d'Alacant, el seu àmbit territorial és el conjunt de la Comunitat Valenciana i el funcional els treballadors per compte d'altri professors interins de música i arts escèniques.  
Es disposa la publicitat de la present resolució per mitjà de la seua publicació en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, número 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE d'11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i per l'article 4.4 de l'Ordre 1/2016.  
  
València, 11 de novembre de 2016.- El subdirector general de Relacions Laborals: Juan Ignacio Soler Tormo.